If Eesti Kindlustus maksis novembris 44 miljonit krooni hüvitisi - Äripäev
If Eesti Kindlustus maksis novembris 44 miljonit krooni hüvitisi
13. detsember 2004, 11:16
Eelmine artikkel: Eesti Energia võitleb vandaalide tekitatud õlireostusega
Järgmine artikkel: Toll avastas hulga salasuitsusid
Kindlustusselts If Eesti Kindlustus hüvitas tänavu novembris 2707 kahjujuhtumit, kogusummas 44 mln krooni, teatas ettevõte.
Üheteistkümne kuuga on If Eesti Kindlustus hüvitisi välja maksnud ligi 24 700 kliendile, kokku 249 mln krooni. Enim kahjusid juhtub sõidukitega. Novembris maksis If Eesti Kindlustus vabatahtlikus sõidukikindlustuses hüvitisi 15 mln krooni, kokku 980 juhtumi puhul. Kohustusliku liikluskindlustuse hüvitisi maksis If Eesti Kindlustus novembris 18 mln krooni, kokku 1171 juhtumi puhul.
Suurim ühe kahjujuhtumi hüvitis on tänavu olnud 5,5 mln krooni. Keskmine hüvitis ühe If Eesti Kindlustuse kahjujuhtumi puhul oli oktoobris 15 000 krooni.
Tänavu novembris kogus If Eesti Kindlustus 81 mln krooni kindlustusmakseid, mida on 25% rohkem kui mullu samal ajal. If Eesti Kindlustus kogus tänavu üheteistkümne kuuga 899 mln krooni kindlustusmakseid, mida on eelnenud aastast 27% rohkem. Finantsinspektsiooni andmetel on 2004. aasta kümne kuu kokkuvõttes If Eesti Kindlustuse turuosa 41%, see on neli protsenti suurem kui mullu samal ajavahemikul.
If Eesti Kindlustusel on ligi 190 000 klienti. Praegu kuum Äripäevas
URL: http://www.aripaev.ee/uudised/2004/12/13/If_Eesti_Kindlustus_maksis_novembris_44_miljonit_krooni_huvitisi